Foto: AFP Kuba davlat ommaviy axborot vositalarida xabar berilishicha, "Irma" dovuli oroldagi 10 kishining halok bo‘lishiga sabab bo‘lgan. Ularning aksariyati Havanada qayd etilgan, zero u yerda dovul aholi zich joylashgan bir necha hududni qamrab olgan. Manbada ta’kidlanishicha, ba’zi o‘lim holatlari binolarning qisman vayron bo‘lishi natijasida ro‘y bergan. Kubadagi turar-joylarning aksariyati vayron bo‘lgan. Karib havzasining boshqa qismlarida esa dovul kelishi natijasida kamida 24 kishining halok bo‘lgani qayd etilgan.